ທ່ານນາງ Clinton ເປັນລົມ ລົ້ມປ່ວຍ ແລະ ພັກຟື້ນ ຢູ່ກັບເຮືອນ 
ລັດຖະມົນຕີຕ່າງປະເທດສະຫະລັດ ​ໄດ້ລົ້ມ​ປ່ວຍ ລຸນຫລັງທີ່ເປັນລົມ ຢູ່ໃນ​ເຮືອນຂອງທ່ານນາງເອງ ແລະ ຈະສືບຕໍ່ເຮັດວຽກຢູ່ເຮືອນ ໃນອາທິດໜ້າ ຕາມຄໍາແນະນໍາຂອງທ່ານໝໍ.
ທ່ານນາງ Hillary Clinton ລັດຖະມົນຕີກະຊວງການຕ່າງປະ ເທດໄດ້ລົ້ມປ່ວຍ ບໍ່ສະບາຍ ລຸນຫລັງທີ່ເປັນລົມຢູ່ໃນເຮືອນຂອງ ທ່ານນາງເອງ ອິງຕາມລາຍງານຂອງກະຊວງການຕ່າງປະເທດ ສະຫະລັດ ຄໍາຖະແຫລງໃນວັນເສົາວານນີ້ ຂອງຮອງລັດຖະມົນຕີຊ່ວຍວ່າ ການຂອງກະຊວງການຕ່າງປະເທດ Philippe Reines ເວົ້າວ່າ ທ່ານນາງ Clinton ຊຶ່ງບໍ່ສະບາຍມາກ່ອນແລ້ວ ຍ້ອນອາການ ທ້ອງສຸ ມີໄວຣັສຢູ່ໃນກະເພາະຢູ່ນັ້ນ ໄດ້ມີອາການຂາດນໍ້າ ແລະ ເປັນລົມໄປ ທ່ານ Reines ກ່າວອີກວ່າ ຂະນະນີ້ທ່ານນາງກໍາລັງພັກຟື້ນຢູ່ ເຮືອນ ແລະຈະສືບຕໍ່ ເຮັດວຽກຢູ່ເຮືອນໃນອາທິດໜ້າ ຕາມຄໍາ ແນະນໍາຂອງທ່ານໝໍ ແຕ່ໃນຂະນະດຽວກັນ ກໍຈະພົວພັນກັບກະຊວງການຕ່າງປະເທດ ແລະ ເຈົ້າໜ້າທີ່ອື່ນໆ ຢ່າງເປັນປົກກະຕິ ທ່ານນາງ Clinton ໄດ້ຍົກເລີກແຜນການເດີນທາງໄປຍັງເຂດຕາເວັນອອກກາງ ແລະອາ ຟຣິກາເໜືອ ໃນອາທິດຜ່ານມານີ້ ຍ້ອນມີເຊື້ອໄວຣັສໃນກະເພາະດັ່ງກ່າວ ລັດຖະມົນຕີກະຊວງການຕ່າງປະເທດ ແລະອະດີດສະຕີໝາຍເລກນຶ່ງຂອງສະຫະລັດ ມີອາຍຸໄດ້ 65 ປີ